open-index/open-wikipedia-markdown huggingface dataset:
Կարողանո՞ւմ եք արդյոք դուք ապրել

**«Կարողանո՞ւմ եք արդյոք դուք ապրել»** (), 1970 թվականի խորհրդային ֆիլմ, որը նկարահանել է ռեժիսոր Ալեքսանդր Մուրատովը։

## Սյուժե
Նատաշա Կորոլյուկը, որը գավառական կոնսերվատորիայի երիտասարդ շրջանավարտ է, և որին սիրահարված է իր համակուրսեցին, ծանոթանում է մոսկվացի դաշնակահարի հետ, որը գայթակղում է աղջկան։ Վերջինս գնում է Մոսկվա և ամուսնանում նրա հետ։ Այնուամենայնիվ, ժամանակի ընթացքում նա հասկանում է, որ սխալ է թույլ տվել, և իր ամուսինը սովորական միջակություն է, տաղանդի բացակայությունը փոխհատուցվում է նրա լկտիությամբ, կապերով, փողով․ նա միայն բոհեմի զազրելի ներկայացուցիչ է, որը զվարճանքից բացի այլ կյանքի մասին չի մտածում։ Նատաշան հասկանում է սխալը և գնում տուն։

## Դերերում
* Իրինա Տերեշչենկո – *Նատաշա Կորոլյուկ, դաշնակահարուհի, Խարկովի կոնսերվատորիայի ուսանող
* Սերգեյ Դեսնիցկի – *Դմիտրի Սերգեևիչ Տանցյուրա, գործարանի գլխավոր ինժեներ
* Անդրեյ Վերտոգրադով – *Ալեքսանդր Դոնչենկո, դաշնակահար
* Նիկոլայ Լեբեդև – *Բորիս Եգորովիչ Դոնչենկո, գործարանի տնօրեն, Ալեքսանդրի հայրը
* Գեորգի Մարտինյուկ – *Սավելիուս, Դմիտրիի ընկերը
* Նինա Ֆեկլիսովա – *Լիդա, Սավելիի սիրելին
* Վալենտինա Շարիկինա – *Վերա, մոսկվացի, Լիդայի ընկերուհին
* Լիդիա Ռյումինա – *բնակարանի տիրուհի
* Ալեքսանդր Շիրվինդտ – *Բորիս Եսիպովիչ, կոնսերվատորիայի դասախոս
* Աննա Տիմիրյովա (լուսագրերում՝ Գ․ Կնիպպեր) – *Բորիս Եգորովիչ Դոնչենկոյի մայրը
* Նոննա Տերենտևա – *մոսկվացի, երաժշտական սրահի տիրուհի
* Եվգենի Լիսենկո – *էպիզոդ
* Վլադիմիր Մալյար – ''էպիզոդ
Բացի այդ, այն տեսարանում, որտեղ կայարանում ճանապարհում են Ալեքսանդր Շիրվինդտի հերոսին, լուսագրերում չնշված ճանապարհորդների դերերում կարելի է տեսնել Մարկ Զախարովին և Անդրեյ Միրոնովին․ սրանք իրական կադրեր են «Մոսկվա — Խարկով» գնացքով նկարահանման համար մեկնող դերասանների մասնակցությամբ։

## Քննադատություն
Ֆիլմը կտրուկ քննադատության է ենթարկվել, բազմիցս նշվել է որպես թույլ «Искусство кино», № 7, 1971; № 7, 1977)։ «Սովետսկի էկրան» ամսագիրը (1972) գրել է, որ դրանում ռեժիսորը անցել է «կինեմատոգրաֆիական ռեմինիսցենցիաների, պաշտոնական որոնումների ոլորտ», Իվան Կորնիենկոն գրել է, որ ֆիլմը նշանավորվում է «լուրջ հակասություններով»։

## Ծանոթագրություններ

## Աղբյուրներ
* Умеете ли вы жить? // Советские художественные фильмы: 1970—1971. — М.: Нива России, 1995. — стр. 119

Կատեգորիա:Խորհրդային ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:1970 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կազիմիրաս Չեռնիս

**Կազիմիրաս Չեռնիս** (, ), լիտվացի աստղագետ, աստղաֆիզիկոս։

## Կենսագրություն
1981 թվականին ավարտել է Վիլնյուսի համալսարանը։ 1981-1990 թվականներին աշխատել է Լիտվայի գիտությունների ակադեմիայի ֆիզիկայի ինստիտուտում, 1996 թվականից եղել է Վիլնյուսի համալսարանի տեսական ֆիզիկայի և աստղագիտության ինստիտուտի ավագ գիտաշխատող։

## Գիտական գործունեություն
Գիտական հետաքրքրությունների շրջանակներում են եղել աստղերի ֆոտոմետրիան, Գալակտիկայի կառուցվածքի ուսումնասիրությունը, Արեգակնային համակարգը, գիսաստղերը և աստերոիդները։

1980-1990 թվականներին հայտնաբերել է երեք գիսաստղ, 2000-2005 թվականներին հայտնաբերել է 22 գիսաստղ SOHO տիեզերական ապարատի LASCO և Swan տեսախցիկների լուսանկարներում։

### Գիտական երկեր
* K. Černis, S. Bartasiūte, V. Straižys, R. Janulis. Standard stars for CCD photometry in the Vilnius system. Baltic Astronomy, 6, 573—584 (1997).
* K. Černis, S. Bartasiūte, V. Straižys, R. Janulis. Photoelectric photometry of stars in the Orion standard region. Baltic Astronomy, 7, 625—636 (1998).
* V. Straižys, K. Černis, S. Bartasiūte. Interstellar extinction in the California Nebula region. Astronomy and Astrophysics, 374, 288—293 (2001).
* V. Straižys, K. Černis, and S. Bartasiute. Interstellar extinction in the direction of the Aquila Rift. Astronomy and Astrophysics, 405, 585—590 (2003).
* K. Černis and V. Straižys. Interstellar extinction in the direction of the Barnard 1 dark cloud in Perseus. Baltic Astronomy, 12, 301—321 (2003).

## Ծանոթագրություններ

## Արտաքին հղումներ
* Կազիմիր Չեռնիսը Վիլնյուսի համալսարանի Տեսական ֆիզիկայի և աստղագիտության ինստիտուտի կայքում
* Как Чернис и Петраускас открыли комету 

Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Լիտվացի աստղագետներ
Կատեգորիա:Լիտվացի մանկավարժներ
Կարլ Վիման

**Կարլ Վիման** (, ), Սթենֆորդի համալսարանի ամերիկացի ֆիզիկոս և կրթական գործիչ է, իսկ ներկայումս Կորնելի համալսարանի պրոֆեսոր է։ 2001 թվականի Ֆիզիկայի Նոբելյան մրցանակի դափնեկիր (Էրիկ Ալին Քորնելիի և Վոլֆգանգ Քեթերլեի հետ) «Ալկալիների ատոմների նոսր գազերում Բոզե-Այնշտայնի կոնդենսատ ստանալու և կոնդենսատների հատկությունների հիմնարար հետազոտությունների համար»։

## Կենսագրություն
Վիմանը ծնվել է Օրեգոն նահանգի Կորվալիս քաղաքում՝ Օր Վիմանի և Էլիսոն Մարջորի Ֆրայի ընտանիքում։ Ավարտել է Կորվալիսի միջնակարգ դպրոցը։ Նրա հայրական պապը՝ Հենրի Նելսոն Վիմանը, գերմանական ծագումով կրոնական փիլիսոփա է եղել։

Ավագ դպրոցից հետո նա դարձել է Մասաչուսեթսի տեխնոլոգիական ինստիտուտի ուսանող։ Դասախոսությունների ընդհանուր դասընթացն ավարտելուց հետո տեղափոխվել է Սթենֆորդի համալսարան Թեոդոր Հենշի ամբիոն, որտեղ՝  1977 թվականին պաշտպանել է իր թեկնածուական ատենախոսությունը։ Դրանից հետո նա աշխատել է Միչիգանի համալսարանում և այնտեղ 1979 թվականին դարձել է պրոֆեսորի ասիստենտ։ Այստեղ նա հանդիպել է Սառա Գիլբերտին, ով աշխատել է նրա հետ որպես ուսանող։ 1984 թվականին նա տեղափոխվել է  Բոլդեր և աշխատել Կոլորադոյի համալսարանում և ամուսնացել է Սառա Գիլբերտի հետ, որն այդ ժամանակ նույնպես ավարտել էր իր թեկնածուականը։ 1987 թվականին դարձել է Կոլորադոյի համալսարանի ֆիզիկայի պրոֆեսոր։

1995 թվականին, Կոլորադոյի Բոլդերի համալսարանում գտնվելու ժամանակ, նա և Էրիկ Ալին Քորնելը արտադրել են առաջին իսկական Բոզե-Այնշտայնի կոնդենսատը, իսկ 2001 թվականին նրանք և Վոլֆգանգ Քեթերլեն (հետագա BEC ուսումնասիրությունների համար) արժանացել են Ֆիզիկայի Նոբելյան մրցանակի։

1998 թվականին նրան շնորհվել է Լորենցի մեդալ։ 2004 թվականին նա ճանաչվել է Միացյալ Նահանգների տարվա լավագույն պրոֆեսոր բոլոր դոկտորական և հետազոտական համալսարանների շարքում։

Վիմանը ներկայումս համատեղ աշխատում է որպես ֆիզիկայի պրոֆեսոր Սթենֆորդի բարձրագույն կրթության դպրոցում, ինչպես նաև Սթենֆորդի համալսարանի ճարտարագիտական դպրոցում։ 2020 թվականին Վիմանը արժանացել է Իդանի մրցանակի (Yidan Prize) կրթության հետազոտությունների ոլորտում «STEM կրթության նոր տեխնիկայի և գործիքների մշակման գործում ունեցած ներդրման համար»։

## Ընտրված հրապարակումներ
* 
* 
* 
* 
* Wieman, Carl, (2014). "Stop Lecturing Me", Scientific American, July 15, 2014

## Ծանոթագրություններ

## Արտաքին հղումներ
* Carl Wieman's blog at ScientificBlogging.com 
* including the Nobel Lecture December 8, 2001 ''Bose-Einstein Condensation in a Dilute Gas; The First 70 Years and Some Recent Experiments'' 
* Globe and Mail Article
* Carl E. Wieman patents at Patent Genius
* Group photograph taken at 'Lasers'' '95 including (right to left) Marlan Scully, Theodor W. Hänsch, Carl E. Wieman, and F. J. Duarte.

Կատեգորիա:20-րդ դարի ֆիզիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի ֆիզիկոսներ
Կատեգորիա:Ֆիզիկոսներ այբբենական կարգով
Բուրիդանի կամուրջ

մինի|Կատակով պատկերում է այն պարադոքսը, որտեղ Պլատոնը թույլ է տալիս Սոկրատեսին ոտք դնել կամրջի վրա, բայց հետո նրան նետում է ջուրը
**Բուրիդանի կամուրջը**, նաև հայտնի է որպես 17-րդ սոֆիզմ, պարադոքս, որը նկարագրել է ֆրանսիացի փիլիսոփա և տրամաբան Ժան Բուրիդանը իր «Sophismata» տրակտատում։

## Ձևակերպում
Պարադոքսը տրված է ֆրանսիացի փիլիսոփա Ժան Բուրիդանի «Sophismata» աշխատության 8-րդ գլխում՝ «Insolubilia» խորագրի ներքո, որտեղ դիտարկվում են չլուծված սոֆիզմներ։ Ժան Բուրիդանի ստեղծագործության մեջ պարադոքսը վերնագրված է «Ինձ ջուրը կնետես»։ Այն ձևակերպված է այսպես.

Սոկրատեսը մոտենում է Պլատոնի կողմից հսկվող կամրջին։ Սոկրատեսը խնդրում է իրեն թույլ տալ անցնել, և Պլատոնը պատասխանում է.
:*Պլատոն*. Եթե քո հաջորդ հայտարարությունը ճիշտ է, ես քեզ թույլ կտամ անցնել, իսկ եթե այն կեղծ է, ապա քեզ ջուրը կնետեմ։
:*Սոկրատես* – Դու ինձ կնետես ջուրը։
Պարադոքսն այն է, որ եթե Պլատոնը Սոկրատեսին ջուրը չի նետում, ուրեմն Սոկրատեսի հայտարարությունը սուտ է, և Պլատոնը պետք է նրան ջուրը նետի։ Բայց եթե Պլատոնը Սոկրատեսին գցի ջուրը, ապա նրա հայտարարությունը ճշմարիտ կլինի, և նրան չպետք է դա անի։

Դեյլ Ժակեթը կարծում է, որ պարադոքսը չի կարող հորինված լինել հենց Բուրիդանի կողմից, քանի որ «Sophismata»-ն հիմնականում անցյալ հեղինակների սոփիզմների հավաքածու է, սակայն պարադոքսի նրա ձևակերպումը, ըստ փիլիսոփայի, ամենահայտնին և հասանելին է։

## Պարադոքսի լուծումներ
Բուրիդանի ժամանակակից անգլիացի փիլիսոփա Ուոլթեր Բերլին պարադոքսին արձագանքել է հետևյալ կերպ. «Եթե հայտարարությունը ճշմարիտ է, ուրեմն պետք է ճիշտ լինի հենց հիմա»։

## Մշակույթում
Բուրիդան կամրջի տարբերակը հայտնվում է Միգել դե Սերվանտեսի «Դոն Կիխոտ» վեպում։

## Ծանոթագրություններ

## Գրականություն
* 
* 

Կատեգորիա:Պարադոքսներ
Պյոտր Եվդոշենկո

**Պյոտր Իվանովիչ Եվդոշենկո** (, ), Արծաթե դարի ռուս բանաստեղծ, սիմվոլիզմի ներկայացուցիչ։

## Կենսագրություն
Պյոտր Եվդոշենկոն ծնվել է ծառայողական ընտանիքում՝ Ռուսական կայսրության Պոլտավայի մարզի Պիրյատին քաղաքում։ Հայրը՝ Իվան Եվդոշենկոն, ամբողջ շրջանի ուսումնական հաստատությունների հոգեբարձուն է եղել։ Պյոտրի քույրը՝ Եկատերինան, ևս ընտրել է աշխատանքն ուսումնական ոլորտում․ ռուսերեն լեզու է դասավանդել՝ ավելի ուշ ստանալով վաստակավոր մանկավարժի կոչում։ Պյոտր Իվանովիչի նախահայրը՝ Ստեփան Իվանովիչ Եվդոշենկոն,  և  Սիմֆերոպոլ քաղաքի  խմբապետն է եղել՝ արժանանալով շքանշանի  ։

Եվդոշենկոն եղել է լավ ընկերական հարաբերությունների մեջ Անդրեյ Բելիի և Իգոր Սևերյանինի հետ։

Մահացել է տուբերկուլյոզից՝ չհասցնելով ապրել մինչև 30 տարին։

## Գրական գործունեություն
Պյոտր Եվդոշենկոն «Կասկադի ցայտեր» (1917 թ․, Պիրյատին) բանաստեղծությունների ժողովածուի հեղինակն է։ Ժողովածուն հրատարակվել է 1917 թ-ին Պոլտավայի մարզի Պիրյատին քաղաքում, որի առաջին օրինակը պահվում է Ռուսաստանի ազգային գրադարանում Սանկտ Պետերբուրգ քաղաքում։ 2007 թ-ին ժողովածուն վերահրատարակվել է Մոսկվայում։

 հայտնի գրական պատմաբան և քննադատ, մատենագիր և  կոոպերատիվ հրատարակչության վարչության նախագահ  ֆոնդում պահվում են Եվդոշենկոյի մի քանի ստեղծագործունների ձեռագրեր։

«Յասամանը ծաղկում է» (), «Ոսկեշող օր» () և «Հանկարծ» () ստեղծագործությունների հիման վրա նկարահանվել են մի քանի (որոշ) վիդեոարտ հոլովակներ։

### Ստեղծագործություններ
* 
* 

## Ծանոթագրություններ

## Արտաքին հղումներ
* 

## Գրականություն
* 
* 
* 
* 

Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս գրողներ
Կատեգորիա:Տուբերկուլոզից մահացածներ
Gust Co. Ltd.

**
**Gust Co. Ltd.''', ճապոնական ընկերություն, որը զբաղվում է համակարգչայի խաղերի մշակմամբ, համարվում է Koei Tecmo Holdings եթակառուցվածքը, հայտնի է իր Atelier ֆրանշիզով։

## Պատմություն
Gust Co. Ltd. ընկերությունը թողարկվել է 1993 թվականին Ճապոնիայի Նագանո քաղաքում, որպես Նագանո պրեֆեկտուրաի առաջին ծրագրային ապահովում մշակող ընկերություն։ Ընկերությունը սկսել է Դոջինշի խաղի մշակումից, որը նախատեված էր անհատական համակարգիչների համար։ Ընկերության առաջին նախագիծը դարձավ Story of King Aress-ը, նախատեված PC-9801 համակարգիչների համար։ 1994 թվականին ընկերությունը դարձավ Sony PlayStation խաղային համակարգիչների համար պաշտոնական մշակող, և թողարկեց իր առաջին՝ Falcata խաղը խաղային համակարգերի համար։ 1997 թվականին ընկերության կողմից թողարկվեց Atelier շարքի առաջին խաղը, որը կրում էր Atelier Marie անվանումը։

2011 թվականին ճապոնական Koei Tecmo ընկերությունը, Keiken Holdings-ից 2,2 միլլիարդ իյենով գնեց Gust ընկերությունը, դարձնելով այն իր դուստր ընկերությունը։ 2014 թվականի հուլիսի 28-ին հայտարարվեց, որ 2014 թվականի հոկտեմբերի 1-ից ընկերությունը կստանձնի Koei Tecmo-ը, և կշարունակի արդեն իսկ գոյություն ունեցող խաղերի և խաղաշարքերի մշակումը։

2015 թվականին Gust-ն թողարկեց նոր կայք՝ «Gust Social» անունով, բացառապես իր սոցալիական խաղերի համար, սկսած Nights of Azure, Atelier Sophie և Ciel Nosurge-ից։ Կայքի նպատակը երկրպագուների հետ կապի ամարպնդումն էր։ Կայքը օգտատերերին թույլ է տալիս ստեղծել հաշիվ՝ Gust ID, որը անհրաժեշտ է քննարկումներին մասնակցելու, Gust առցանց խանութից օգտվելու համար։ Բացի դա, Gust Social կայքում ակտիվորեն տեղադրվում են նորություններ խաղերի և նախագծերի մասին։

## Խաղեր

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Բաուտցեն

**Բաուտցեն** (Бауцен, ), *Бу́дышин* или *Бу́дишин* (), քաղաք Գերմանիայում՝ Սաքսոնիա երկրամասում, Շփրե գետի վերին հոսանքում։ Լուժիկյան սերբերի ոչ պաշտոնական մայրաքաղաքն է։ Մտնում է «Լուժիկյան բնակմարզ» անվանումով հայտնի մշակութա-տարածքային ինքնավարության մեջ, որտեղ գործում են լուժիկյան լեզվի ու մշակույթի պահպանմանն ու զարգացմանը նպաստող օրենսդրական ակտեր՝ ընդունված  Սաքսոնիա և Բրանդենբուրգ երկրամասերի օրենսդիր մարմինների կողմից։ Քաղաքում, գերմաներենի հետ մեկտեղ, պաշտոնական լեզու է համարվում լուժիկերենը։ Ըստ Առնոշտ Մուկայի *«Dodawki k statisticy a etnografiji łužickich Serbow»* վիճակագրական աշխատության՝ 1884 թվականին քաղաքում ապրողների թիվը եղել է 17 509, որից մոտավորապես 4 հազարը կամ 23 տոկոսը լուժիկյան սերբեր էին։ 2013 թվականի տվյալներով բնակչության թվաքանակը եղել է 39 607։

## Պատմություն
Բնակավայրը պատմական փաստաթղթերում առաջին անգամ հիշատակվել է 1002 թվականին։ 1018 թվականի Բուդիշինյան պայմանագրով հանձնվել է Լեհաստանի թագավոր Բոլեսլավ Առաջին Խիզախին։

1319-ից մինչև 1635 թվականը գտնվել է Չեխիայի թագավորության (Չեխական թագի հողերի) կազմում, միաժամանակ ընդգրկվել «Վեց քաղաքների միության» մեջ։ Երեսնամյա պատերազմի շրջանում հանձնվել է Ալբերտինյան ճյուղի Վետտիններին։

Բաուտցենի մոտ 1813 թվականի մայիսին տեղի ունեցած ճակատամարտում Նապոլեոն Բոնապարտին հաջողվել է նեղը գցել ռուս-պրուսական զորքերին։

## Քույր քաղաքներ
Բաուտցենը բարեկամական սերտ կապեր է հաստատել հետևյալ քաղաքների հետ.

*, Վորմս (1990)
*, Հայդելբերգ (1991)
*, Դրյո (1992)
*, Յաբլոնեց նադ Նիսոու (1993)
*, Ելենյա Գուռա (1993)

## Պատկերասրահ

Bautzen-pano-day-gp.jpg|Բաուտցենի համայնապատկերը
Town hall Bautzen 100.JPG|Քաղաքապետարանը
Reichenturm Bautzen 100.jpg|Թեքված աշտարակը՝ Reichenturm-ը
Einwohnerentwicklung von Bautzen - ab 1871.svg|Բնակչության թվաքանակի փոփոխությունները 1871-2017 թթ.
Wasserkunst und Michaeliskirche.jpg|Սբ. Միքայել եկեղեցին
Budyšin Serbski Dom.JPG|«Սերբական տունը»
Bautzen - Ortenburg - Sorbisches Museum 01 ies.jpg|Սերբական թանգարանը
Sorbisches Gymnasium Bautzen 1.JPG|Սերբական գիմնազիան
BZ-Bahnhofstr06.jpg|Սերբական ինստիտուտը 


## Ծանոթագրություններ

## Արտաքին հղումներ
*Բաուտցենի պաշտոնական կայքջը (գերմաներեն)
*Բաուտցենի պաշտոնական կայքջը
*Interactive sightseeing tour through Bautzen (''German'')
*
* Bautzen/ Budyšin, Historischen Ortsverzeichnis von Sachsen

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կամենց

**Կամենց** (, ) կամ **Kamjenc** (Sorbian, ), քաղաք Գերմանիայում՝ Սաքսոնիա երկրամասի Բաուտցենի շրջանում։ Ընկած է երկրամասի մայրաքաղաքից՝ Դրեզդենից դեպի հյուսիս-արևելք, Շվարցե Էլստեր գետի ափերին։ Ենթակա է Դրեզդենի վարչական շրջանին։ Արևմտյան Լուժիցայի խոշոր և կարևոր բնակավայրերից է։ Զբաղեցնում է 98,3 կն² տարածք։ 2020 թվականի դեկտեմբերի 31-ի տվյալներով բնակչության թվաքանակը եղել է 16.998: Քաղաքում, գերմաներենի հետ մեկտեղ, պաշտոնական լեզու է համարվում լուժիկերենը։ Կամենցը մտնում է «Լուժիկյան բնակմարզ» անվանումով հայտնի մշակութա-տարածքային ինքնավարության մեջ, որտեղ գործում են լուժիկյան լեզվի ու մշակույթի պահպանմանն ու զարգացմանը նպաստող օրենսդրական ակտեր՝ ընդունված  Սաքսոնիա և Բրանդենբուրգ երկրամասերի օրենսդիր մարմինների կողմից։

Կամենցի ինքնավար համայնքի պաշտոնական կոդը՝ *14 2 92 210*:

Քաղաքը համբավվել է հատկապես նրանով, որ գերմանացի նշանավոր լուսավորիչ փիլիսոփա և գրող, գերմանական դասական գրականության հիմնադիր Գոթհոլդ Էֆրաիմ Լեսինգի և մանուկ Լինդբերգին առևանգելու համար դատապարտված Բրունո Հաուպտմանի ծննդավայրն է։

## Պատմություն
Պատմական փաստաթղթերում բնակավայրն առաջին անգամ հիշատակվել է 1220 թվականին, «Bernhardus de Kamenz» (Բեռնարդ Կամենցացի) անձնանվան մեջ։ 1346-ից մինչև 1825 թվականը Կամենցն ընդգրկված է եղել Վեց քաղաքների միության մեջ։

## Տնտեսություն
Քաղաքում գործում է հանրահայտ Daimler ընկերության կուտակիչ-մարտկոցներ թողարկող երկու գործարան։

## Անվանի անձինք
[thumb|150px|[Գոտհոլդ Լեսսինգ. 1767/1768]]
* Գոտհոլդ Լեսսինգ (1729–1781), գերմանացի նշանավոր լուսավորիչ փիլիսոփա և գրող, գերմանական դասական գրականության հիմնադիր
* Հանս Տամմ (1921–2007), երգչախմբի դիրիժոր
* Գեորգ Բազելից (ծնվ. 1938), նկարիչ
* Վոլֆգանգ Մագեր (ծնվ. 1952), թիավարող մարզիկ, օլիմպիական կրկնակի չեմպիոն

## Պատկերասրահ

Kamenz_ausderLuft.jpg|Կամենցի տեսքը օդանավից 
Kamenz_city_centre_aerial_view_north.jpg|Քաղաքի կենտրոնը
Kamenz_Bautzner_Berg.jpg|Կամենցի տեսքը Բաուտցներ Բերգ սարից 
KM Hutbergturm Neu1.jpg|Լեսինգի աշտարակը
KM-Annenkirche2.jpg|Սբ. Աննա եկեղեցին և թանգարանը
The altarpiece collection in the St Anna Museum in Kamenz.jpg|Եկեղեցու ներսում
KM Rathaus.jpg|Քաղաքապետարանը


## Տես նաև
Կամենց (շրջան)

## Ծանոթագրություններ

## Արտաքին հղումներ
*Համայնքապետարանի կայքէջը 
*Kamenz at oberlausitz.com 
*Museum of West Lusatia 
*Lessing Museum 
* Kamenz/ Kamjenc, Digitales Historisches Ortsverzeichnis von Sachsen

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Շփրե

**Շփրե**, հանդիպում են նաև **Շպրեե**, , **Սպրևա** անվանաձևերը ( ; , ), ), գետ Գերմանիայի արևելյան մասում՝ Լուժիցա պատմական երկրամասում։ Էլբայի ավազանին պատկանող Հաֆել գետի ձախ վտակներից է։

Ավազանի մակերեսը՝ 10100 կմ², երկարությունը՝ 397 կմ, ջրի միջին ծախսը՝ շուրջ 40 մ³/վրկ.:

Սկիզբ է առնում Լուժիկյան լեռներում (Չեխիայի Ուստեցկի երկրամասում), երեք ակունքների ջրերի միախառնումով։ Հոսում է հիմնականում դեպի հյուսիս, անցնում Գերմանիայի Սաքսոնիա, Բրանդենբուրգ երկրամասերով ու մայրաքաղաք Բեռլինով, Շպրևալդ պատմական մարզով։ Բեռլինը հատելուց հետո՝ նրա արևմտյան հատվածում միանում է Հաֆելին։

Շփրեն նավարկելի է, հանդիսանում է Էլբա — Օդեր ջրուղու մի հատվածը։ Նրա ջրերի հոսքը կարգավորելու, ջրհեղեղները կանխելու նպատակով 1958—1965 թվականներին կառուցվել է Շպրեմբերգ ամբարտակը։

## Պատկերասրահ

Verlauf der Spree.jpg|Ակունքը Կոտմար սարում
Ebersbach-Sa Spreequelle Mike Krüger 080817 1.JPG|Ակունքը Էբերսբախում
Neugersdorf Spreequelle Mike Krüger 080817 1.JPG|Ակունքը Նոյգերսդորֆում
Pohled z mostu - panoramio (1).jpg|Շփրեն Բաուտցենում
Sprjewja w Połpicy 1.JPG|Շփրեն Բաուտցենից հյուսիս
Spreewald ausflugskahn 02.jpg|Շփրեն Շփրևալդում
Berlin-Spandauer_Schifffahrtskanal,_Schiff_bei_Kanaleinfahrt.jpg|Շփրեն Բեռլինում
Berlin - Bundeskanzleramt - Nacht - 2013.jpg|Շփրեն Բեռլինում
Bodemuseum - Front.jpeg|Bode Museum-ը՝ Շփրեի Թանգարանային կղզում 
Oberbaumbruecke beim Berliner Osthafen cropped.jpg|Շփրեն Բեռլինում
Spree Shore Berlin (46908854455).jpg|Շփրեի ափը Բեռլինում՝ Ֆրիդրիխսհայնում


## Ծանոթագրություններ

## Գրականություն
* 

## Արտաքին հղումներ

* Panorama Spree - Panoramic view of the river in Berlin
* 

Կատեգորիա:Գերմանիայի գետեր
Կատեգորիա:Եվրոպայի գետեր
Կատեգորիա:Հյուսիսային ծովի ավազանի գետեր
Կարլտոնի համալսարան

thumb|250px|Գայ Կարլտոն, անունով էլ կոչվել է համալսարանը
thumb|250px|Գորդոն Համոնդ Սմիթի «Թևեր» (1961) քանդակը Քարլթոնի համալսարանում
**Կարլտոնի համալսարան** (), համալսարան, որը գտնվում է Կանադայի Օտտավա քաղաքում։ Պատմականորեն տեղակայված է Կարլտոն շրջանում, 1960-ականներին միավորվել է Օտտավայի հետ, որտեղից էլ ստացել է իր անունը։ Որպես փոքր քոլեջ հիմնադրվել է 1942 թվականին, իսկ համալսարանի կարգավիճակ ստացել է 1957 թվականին։ Ներկայումս այն ներառում է 65 տարբեր առարկաների ծրագրեր։ Մինչ Օտտավայի համալսարանը, որն ավելի բարձր է վարկանիշում, ներառում է 2 լեզուներով ծրագրեր (անգլերեն և ֆրանսերեն), համալսարանում միայն անգլիախոսներ են։ 21-րդ դարի սկզբին համալսարանն ուներ ավելի քան 2000 աշխատակից և մոտ 23000 ուսանող։ Ընդգրկված է Կանադայի ամենաուժեղ համալսարանների տասնյակում։

## Ղեկավարում
Համալսարանի ռեկտորի պաշտոնը զբաղեցրել են, մասնավորապես, Նոբելյան մրցանակակիրներ Գերհարդ Հերցբերգը և Լեսթեր Փիրսոնը (վերջինս նաև Կանադայի նախկին վարչապետ), Կանադայի շքանշանի վեց կրողներ։ Համալսարանի ներկայիս ռեկտորը Պատվավոր Հերբ Գրեյն է՝ երկարամյա պատգամավոր և նախկին նախարար Պ.Տրյուդոյի և Ջ.Կրետյենի կառավարության ժամանակներում, ով մահացել է 2014 թվականին։

## Վարկանիշ
2010 թվականին The Times-ը դասակարգել է Կարլտոնի համալսարանն իր համալսարանների վարկանիշում 201-րդն աշխարհում և 10-րդը Կանադայում։

## Ծեսեր և ավանդույթներ
Համալսարանի ուսանողների ավանդական համայիլը Ագռավն է։ Ուսանողական թերթը կոչվում է «Շարլատան» (The Charlatan)։

## Համագործակցություն կանադական ուժերի հետ
Ամեն ամառ համալսարանի մի քանի սրճարանները զեղչերով սնունդ են տրամադրում Կանադայի զորքերի արարողակարգային գվարդիայի պահակներին։ Պահակները կատարում են պահակախմբի փոփոխության արարողությունը խորհրդարանում, Ռիդոյի սրահում և պատերազմի հուշահամալիրում։ Հունիս-օգոստոս ամիսներին գվարդիականները նույնպես արարողակարգային վարժություններ են կատարում Կարլտոնի համալսարանում։

Կարլտոնի համալսարանը մասնակցում է «Հերոս» (Project Hero) նախագծին, գեներալ Ռիք Հիլերի կրթաթոշակային ծրագրին՝ կանադական զորքերի մահացած անձնակազմի ընտանիքներին օգնելու համար։

## Հետաքրքիր փաստեր
Ի պատիվ համալսարանի անվանվել է հազվագյուտ սիլիկատային միներալ կարլտոնիտը, որը մինչ այժմ հայտնաբերվել է միայն Մոն Սենտ-Հիլայի  հանքավայրում (Քվեբեկ)։

## Գրականություն
* 

## Ծանոթագրություններ

## Արտաքին հղումներ
* Carleton University Archives and Research Collections
* Carleton University Art Gallery
* Carleton University Alumni Association
* Carleton University Library
* Carleton University Students' Association
* Carleton Student Government ''CSG''
* ''The Charlatan''
* Canadian encyclopedia article 
* Carleton University Greek Council\

Կատեգորիա:Կանադայի համալսարաններ
Դրյո

**Դրյո** (), քաղաք Ֆրանսիայում՝ Էր և Լուար (Օռլեան) դեպարտամենտում, Բլեզ գետի ափին, Փարիզից 74 կիլոմետր դեպի արևմուտք։

Դրյոյի քաղաքային ագլոմերացիան բաղկացած է  78 համայնքից, որոնցում ընդհանուր առմամբ ապրում է մոտավորապես 112. 000 մարդ։

## Պատմություն
Դրյոն հին քաղաք է, որտեղ պահպանվել են պատմա-ճարտարապետական մի շարք հուշարձաններ. միջնադարյան ամրոցի մնացորդներ, Օռլեանյան ազնվականական տոհմի հանգստարան ծառայած մատուռ, Լյուդովիկոս 16-րդի տաղավարը և այլն։  Պատմական փաստաթղթերում Դրյոյի մասին առաջին հավաստի հիշատակումը վերաբերում է IV դարին։ Բնակավայրը հնում համբավվել է երկաթե ու կաշվե ապրանքների, գլխարկների, մոմերի արտադրությամբ։ 1562 թվականին այստեղ տեղի է ունեցել կրոնական առաջին պատերազմներից մեկը (իշխան Կոնդեի ու ծովակալ Կոլինյիի հրամանատարությամբ կռվող բողոքականների զորքի և դուքս դը Գիզի հրամանատարությամբ մարտնչող կաթոլիկների բանակի միջև. վերջիններս ջախջախիչ հաղթանակ են տարել, իշխան Կոնդեն էլ գերեվարվել է)։ Ֆրանսիայի արքա Հենրիխ 4-րդը 1593 թվականին գրոհով գրավել է Դրյոն։ 1870 թվականին գերմանական զորքը Մակլենբուրգի մեծ դուքս Ֆրիդրիխ Ֆրանց 2-րդի հրամանատարությամբ համառ կռվով տիրել է Դրյոյին։

## Ժողովրդագրություն

## Քույր քաղաքներ
Դրյոն բարեկամական սերտ կապեր է հաստատել հետևյալ քաղաքների հետ

*, Տոդի, 1960 թվականից
*, Մելզունգեն, 1966 թվականից
*, Կուդուգու, 1972 թվականից
*, Իվիսեմ, 1977 թվականից
*, Բաուտցեն, 1992 թվականից
*, Ալմեյրին, 2018 թվականից

## Պատկերասրահ

Dreux-Rue.jpg|
Dreux Museum.jpg|
Dreux belfry.jpg|
Dreux-St_Pierre.jpg|
St. Louis chapel (Dreux).jpg|
Dreux_tribunal.jpg|


## Ծանոթագրություններ

## Արտաքին հղումներ
* Քաղաքային խորհրդի կայքէջը (in French)
* Զբոսաշրջային գրասենյակի կայքէջը
* Personal website about Dreux (ֆրանսերեն)
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ
Scopus

**Scopus, [[Էլսեվիր|«]]**Էլսեվիր» հրատարակչական տան մատենագիտական ամփոփումների և մեջբերումների տվյալների բազան է, որը գործարկվել է 2004 թվականին։ Scopus-ն ընդգրկում է մոտ 36,377 վերնագիր (22,794 ակտիվ վերնագրեր և 13,583 ոչ ակտիվ վերնագրեր) մոտավորապես 11,678 հրատարակիչներից, որոնցից 34,346-ը հասարակական, ֆիզիկական և առողջապահական գիտությունների ոլորտների վերին մակարդակի թեմատիկ ամսագրերից են։ Այն ներառում է երեք տեսակի աղբյուրներ. Scopus տվյալների բազայում ընդգրկված բոլոր ամսագրերը ամեն տարի վերանայվում են առավել բարձր որակի համար՝ յուրաքանչյուր վերնագրի համար թվային որակի չափման չորս տեսակների՝  H-գործակցի, CiteScore-ի, SJR-ի և SNIP-ի համաձայն։ Scopus-ում կատարվող որոնումները ներառում են նաև արտոնագրային տվյալների բազաների որոնումները։

## Ընդհանուր ակնարկ
Համեմատելով Scopus-ի և Web of Science-ի (WOS) օգտագործման հեշտությունն ու ծածկույթը, 2006 թվականին կատարված ուսումնասիրությունը եզրակացրել է, որ «Scopus-ը հեշտ է նավարկելու համար, նույնիսկ սկսնակ օգտագործողի համար։ Մեջբերումից առաջ և ետ որոնելու ունակությումը օգտակար կլիներ հետազոտողին։ Բազմամասնագիտական ասպեկտը թույլ է տալիս հետազոտողին հեշտությամբ որոնել իր գիտակարգից դուրս», իսկ «WOS-ի առավելություններից մեկը Scopus-ի նկատմամբ ծածկույթի խորությունն է, երբ WOS-ի ամբողջական տվյալների բազան վերադառնում է 1945 թվականին, իսկ Scopus-ը վերադառնում է մինչև 1966 թվական։ Այնուամենայնիվ, Scopus-ը և WOS-ը լրացնում են միմյանց, քանի որ ոչ մի ռեսուրս ամեն ինչ ներառող չէ»։

Scopus-ն առաջարկում է նաև հեղինակային պրոֆիլներ, որոնք ներառում են պատկանելությունները, հրապարակումների քանակը և դրանց մատենագիտական տվյալները, հղումները և յուրաքանչյուր հրապարակված փաստաթղթից  մեջբերումների քանակի մանրամասները։ Այն ունի ազդանշանային գործառույթներ, որոնք թույլ են տալիս գրանցված օգտվողներին հետևել պրոֆիլի փոփոխություններին և հեղինակների H-գործակիցը հաշվարկելու հնարավորություն։ 2016 թվականին ներկայացվեց անվճար Scopus CiteScore կայքը։ Այն տրամադրում է մեջբերումների տվյալներ բոլոր 25,000+ ակտիվ վերնագրերի համար, ինչպիսիք են ամսագրերը, կոնֆերանսների նյութերը և գրքերը Scopus-ում և ապահովում է ազդեցության գործոնի այլընտրանք։

Առանձին հեղինակների Scopus ID-ները կարող են ինտեգրվել ORCID չպատենտավորված թվային նույնացուցիչի հետ

2018 թվականին Scopus-ը սկսել է մասնակի տեղեկատվություն ներդնել աշխատանքների ազատ օգտագործման կարգավիճակի մասին՝ օգտագործելով Unpaywall-ի տվյալները։

## Ծանոթագրություններ

Կատեգորիա:2004 հիմնադրումներ
Կատեգորիա:Գիտական ամսագրեր
Կատեգորիա:Գրադարանավարություն
Կատեգորիա:Ինտերնետային տվյալների բազաներ
Կատեգորիա:Կայքեր այբբենական կարգով
Կատեգորիա:Հրատարակություն
Կատեգորիա:Մատենագիտություն
Կատեգորիա:Տվյալների բազաներ
Գաբել

**Գաբել** ()` մինչև 1790 թվականը Ֆրանսիայում գործող աղի հարկ։ Գաբել տերմինը գալիս է լատիներեն «gabulum» (հարկ) բառից։ Ֆրանսիայում գաբելը սկզբում կիրառվում էր բոլոր սպառողական ապրանքների վրա, սակայն աստիճանաբար սահմանափակվում էր միայն աղի հարկով։

Ժամանակի ընթացքում գաբելը դարձավ երկրի ամենաատելի և անհավասար հարկերից մեկը։ Բայց չնայած բարեփոխման մեծ թվով կողմնակիցներին, հարկը վերացվել է միայն 1790 թվականին։ Առաջին անգամ որպես ժամանակավոր զինվորական վճար ներկայացվել է 1286 թվականին Ֆիլիպ IV Գեղեցիկի օրոք, իսկ մշտական հարկ է դարձել Շառլ Իմաստունի (1364-80) օրոք։

Աղի հարկը ճնշող էր, քանի որ կառավարությունը ուներ մենաշնորհ աղի վրա։ Հարկը կրկնակի ծանրացավ, երբ կառավարությունը ութ տարեկանից բարձր յուրաքանչյուր քաղաքացուց պահանջում էր ամեն շաբաթ ֆիքսված նվազագույն քանակությամբ աղ գնել ֆիքսված գնով։ Երբ այս հարկը առաջին անգամ ներդրվեց, այն հավասարապես գանձվում էր Ֆրանսիայի բոլոր նահանգներում, բայց հարկի պատմության մեծ մասում աղի գները և հարկերի մակարդակները տարբեր էին գավառից գավառ։

Ֆրանսիայի շրջանները բաժանվում էին 6 խմբի՝ կախված աղի ստացման եղանակներից ու գոյցած գնից։

Հարկը գանձվում էր հետևյալ կերպ. 1342 թվականից յուրաքանչյուր գավառում կազմակերպվում էին կենտրոնացված աղի պահեստներ, որոնք պատկանում էին պետությանը և կոչվում էին Greniers à sel։ Եղել են մասնավոր աղ արտադրողներ, սակայն նրանց արգելվել է աղ վաճառել մանրածախ առևտրով զբաղվողներին կամ ուղղակիորեն հանրությանը։ Բռնագրավման սպառնալիքի տակ՝ յուրաքանչյուր արտադրող պարտավոր էր արտադրված ողջ աղը ֆիքսված գնով վաճառել բացառապես աղի պետական պահեստներին։ Այնուհետև թագավորական գանձարանը պահեստներից աղը վերավաճառում էր ավելի թանկ գնով մանրածախ առևտրականներին, երբեմն հենց արտադրողներին։ Գաբելը պետության կողմից արտադրողներից գնված աղի և մանրածախ առևտրի համար վաճառված աղի գների տարբերությունն էր։

Տարբեր շրջաններում հարկերի զգալի տարբերությունները հանգեցրին աղի ակտիվ մաքսանենգությանը, որը Ֆրանսիայում խստիվ արգելված էր մինչև գաբելի վերացումը։ Մաքսանենգության էությունը կայանում էր նրանում, որ աղը ցածր արժեքով գնում էին մի շրջանում, իսկ հետո վաճառում այլ շրջաններում՝ ավելի թանկ գնով։ Այդպիսի մաքսանենգներին անվանում էին faux-sauniers (ֆրանսերեն. սաու՝ աղ և faux՝ կեղծ)։ Իր հերթին մաքսային ծառայության աշխատակիցներին, ու անվանում էին gabelous, հանձնարարվել էր բացահայտել և ձերբակալել մաքսանենգներին։ Մաքսանենգները դատապարտվում էին աքսորի ստրուկների նավերի վրա այն դեպքերում, երբ նրանց ձերբակալում էին անզեն, և մահապատժի, եթե նրանք զինված էին։

Բրետանում, որը դարձավ ֆրանսիական թագավորության մաս միայն 1532 թվականին և պահպանեց որոշ օրինական արտոնություններ, գաբելը չէր գանձվում։ 1675 թվականին Ֆրանսիայի արևմուտքում՝ հիմնականում Բրետանում բռնկվեց Կարմիր գլխարկավորների ապստամբությունը, որի խթանը Փարիզի կողմից դրոշմավորված թղթի վրա հարկի ներդրումն էր, որը ուղեկցվում էր համառ լուրերով, որ Լյուդովիկոս 14-րդը մտադիր էր գաբելը ներմուծել բոլոր գավառներում։ Ստորին Բրետանի գյուղացիները առաջ քաշեցին պահանջների ցանկ, որտեղ գաբելը համեմատում էին մահվան և ժանտախտի հետ։

## Ծանոթագրություններ

Կատեգորիա:Ֆրանսիայի պատմություն
Ելենա Ռաբինովիչ

**Ելենա Գեորգիևնա Ռաբինովիչ** (, ), խորհրդային ռուս պատմաբան և բանասեր, թարգմանիչ, պատմական գիտությունների դոկտոր։

1989 թվականից ԽՍՀՄ գրողների միության անդամ է, 1991 թվականից հետո՝ Սանկտ Պետերբուրգի գրողների միության անդամ գեղարվեստական թարգմանության բաժնում։

2010-2013 թվականներին եղել է ՌՊՀ բարձրագույն Հումանիտար հետազոտությունների ինստիտուտի առաջատար գիտաշխատող։

## Կենսագրություն
Ծնվել է մաթեմատիկոս, Օպտիկայի պետական ինստիտուտի գիտաշխատող Գրիգորի Դավիդովիչ Ռաբինովիչի (1910-1953) և մատենագետ Ֆրիդա Արոնովնա Պերելմանի (1910-1985) ընտանիքում։ Բրոքհաուզի և Եֆրոնի հրատարակչության վերջին տնօրեն Արոն Ֆիշելևիչ (Ֆիլիպովիչ) Պերելմանի թոռնուհին է։ Հայրը եղել է իրավագետ, քաղաքացիական իրավունքի մասնագետ Ի. Մ. Ռաբինովիչի և կենսաքիմիկոս է. Ի. Ռաբինովիչի զարմիկը, մայրը՝ բանասիրական գիտությունների դոկտոր Ն. Գ. Էլինայի զարմուհին։

1968 թվականին ավարտել է Լենինգրադի Ա. Ա. Ժդանովի անվան պետական համալսարանի բանասիրական ֆակուլտետի դասական բանասիրության բաժինը։

1981 թվականին ԽՍՀՄ ԳԱ ազգագրության ինստիտուտի Լենինգրադի մասնաճյուղում պաշտպանել է դիսերտացիա՝ պատմական գիտությունների թեկնածուի գիտական աստիճանի համար՝ «Արևի պաշտամունքը Հռոմեական կայսրությունում» () թեմայով։ 1997 թվականին պաշտպանել է գիտական զեկույցի տեսքով թեզ՝ պատմական գիտությունների դոկտորի գիտական աստիճանի համար՝ «Դասական անտիկ դարաշրջանի առասպելաբանություն։ Պատմության միֆականացման խնդիրները» ()։

## Հիմնական երկեր
;Մենագրություններ
* Aequinox. Сборник памяти о. Александра Меня (составление, совместно с И. Г. Вишневецким). М: «Carte blanche», 1991
* Aequinox MCMXCIII (составление, совместно с И. Г. Вишневецким). М: «Carte blanche», 1993
* Риторика повседневности : Филологические очерки. — СПб. : Издательство Ивана Лимбаха, 2000. — 239 с. ISBN 5-89059-030-8
* Мифотворчество классической древности : Hymni Homerici : мифологические очерки. — СПб: Издательство Ивана Лимбаха, 2007. — 470 с. ISBN 978-5-89059-124-1
* Дар и Крест. Памяти Н. Л. Трауберг: сборник статей и воспоминаний / сост. Е. Рабинович, М. Чепайтите. — СПб : Издательство Ивана Лимбаха, 2010. — 422 с. ISBN 978-5-89059-129-6

;Թարգմանություններ
* Флавий Филострат. Жизнь Аполлония Тианского. М: «Наука», 1985 (серия «Литературные памятники»)
* Франческо Петрарка. Африка (при участии М. Л. Гаспарова). М: «Наука», 1992 (серия «Литературные памятники»)
* Гомеровы гимны (перевод с древнегреческого и комментарий). М: «Carte blanche», 1995
* Вергилий, Клавдиан, Петрарка. Избранные гексаметры. М: «Carte blanche», 1993

;Հոդվածներ 
* 
* 
* 
* 

## Ծանոթագրություններ

## Գրականություն
* *Трауберг Н. Л.* Рецензия на книгу ''Риторика повседневности'' (Изд-во Ивана Лимбаха, 2000). // «Истина и Жизнь»

## Արտաքին հղումներ
* Ելենա Ռաբինովիչի էջը ՌՊՀՀ ԲՀՈՒԻ կայքում
* ''Искусство России'' կայքում 
* Ելենա Ռաբինովիչի էջը «Век перевода» կայքում

Կատեգորիա:ԽՍՀՄ գրողների միության անդամներ
Կատեգորիա:Պատմական գիտությունների դոկտորներ
Կատեգորիա:Ռուս բանասերներ
Կատեգորիա:Ռուս թարգմանիչներ
Կատեգորիա:Ռուս պատմաբաններ
Նատալի Գուլե

**Նատալի Գուլե** (, ), ֆրանսիացի քաղաքական գործիչ, Ֆրանսիայի Հանրապետության Սենատի պատգամավոր 2007 թվականից։ Նատալի Գուլեն ընտրվել է պատգամավոր Ֆրանսիայի հյուսիսում գտնվող Օրնի դեպարտամենտից։

Գուլեն հանդիսանալով «Ժողովրդավարների և անկախների միություն» կուսակցության անդամ, Ֆրանսիայի խորհրդարանում հանդես է գալի «Ցենտրիսների միություն» խմբակցության կազմում։  Արտաքին գործերի և պաշտպանության ուժերի հանձնաժողովի անդամ է։

Սենատում Գուլեն աջակցում է Իրանի հետ միջուկային բանակցություններին, ինչպես նաև պաղեստինցի և ադրբեջանցի փախստականների աջակցության հանձնառությանը։

Գուլեն աջակցել է Ֆրանսիայի կողմից Հայոց ցեղասպանության ճանաչման գործընթացին, միևնույն ժամանակ հանդես գալով Թուրքիայի և արաբական երկրների հետ Ֆրանսիայի հարաբերությունների կարգավորման և ընդլայնման դիրքերից։ Վերջինս քննադատական վերաբերմուն ունի արևմտյան ուժերի՝ Իրանի Իսլամական Հանրապետության նկատմամբ տարվող քաղաքական կուրսի հանդեպ։

Նատալի Գուլեն ժամանակի ընթացքում ձեռք է բերել Ֆրանսիայի օրենսդիրի ամենաթուրքամետ խորհրդարանականի համբավ։ 2016 թվականին՝ Քառօրյա պատերազմի ժամանակահատվածում, նա կոչ է արել ՄԱԿ-ի անվտանգության խորհրդին դատապարտել «Հայաստանի ագրեսիան ընդդեմ Ադրբեջանի»։ 2014 թվականին Ադրբեջանի նախագահ Իլհամ Ալիևի կողմից պարգևատրվել է «Ոսկե չինար» պարգևով։

2022 թվականին՝ Ուկրաինական ճգնաժամի և Ուկրաինայի դեմ Ռուսաստանի Դաշնության սանձազերծած պատերազմի համատեքստում, Նատալի Գուլեն պահանջել է դադարեցնել նեոնացիզմը Ուկրաինայում։

## Ծանոթագրություններ

Կատեգորիա:Ֆրանսիացի փաստաբաններ
Կատեգորիա:Ֆրանսիացի քաղաքական գործիչներ
Մաթեմատիկայի փիլիսոփայություն

**Մաթեմատիկայի փիլիսոփայությունը** գիտության փիլիսոփայության ճյուղ է, որն ուսումնասիրում է մաթեմատիկայի փիլիսոփայական հիմունքերն ու խնդիրները՝ գոյաբանական, իմացաբանական, մեթոդաբանական, տրամաբանական և արժեբանական նախադրյալներն ու սկզբունքները, դրա տարբեր ոլորտները, բնագավառն ու տեսությունները։ Լայն իմաստով մաթեմատիկայի փիլիսոփայությունը զբաղվում է մաթեմատիկայի «լեզվի» իմաստային տեսության կառուցմամբ՝ ուսումնասիրելու մաթեմատիկական պնդումների իմաստը և վերացական առարկաների էությունը։

## Ուղղություններ
### [[Պլատոնականություն]]
Եթե նույնիսկ պյութագորացիները աստվածացնում էին թվերը, ապա Պլատոնը և նրա հետևորդները խորացրին և ընդլայնեցին իրենց փաստարկները՝ միաժամանակ հրաժարվելով Պյութագորասի էզոթերիզմից և աղանդավորությունից, ինչը նրանց հսկայական ազդեցություն բերեց մաթեմատիկայի ողջ զարգացման վրա։ Չնայած այն հանգամանքին, որ Արիստոտելն արդեն քննադատել է Պլատոնին մաթեմատիկայի դերը ուռճացնելու համար, Պլատոնիզմը փոփոխված ձևերով դեռ գոյություն ունի որպես մաթեմատիկական ռեալիզմ։

### [[Լոգիցիզմ]]
Գեորգ Կանտորի կողմից բազմությունների տեսության բացահայտումից հետո մաթեմատիկայի հիմքերում առաջացավ ճգնաժամ, որը Գոտլոբ Ֆրեգեն և նրա հետևորդները (Ռասել, Ուայթհեդ) փորձեցին լուծել՝ մաթեմատիկան վերածելով տրամաբանության։ Սա մեծապես զարգացրեց մաթեմատիկական տրամաբանությունը, սակայն Գոդելի թեորեմների ապացուցումից հետո տրամաբանության ծրագիրը սկսեց քանդվել։ Այնուամենայնիվ, այժմ դիտվում է որոշակի հետաքրքրության վերածնունդ տրամաբանության նկատմամբ նեոլոգիցիզմի տեսքով՝ Ալեքսիուս Մեյնոնգի ժառանգությանը դիմելու միջոցով։

### [[Ինտուիցիոնիզմ]]
Էդմունդ Հուսերլը և ֆենոմենոլոգիական ավանդույթի հետ կապված այլ փիլիսոփաներ (Հերման Վեյլ, Օսկար Բեկեր և այլն) փորձել են հաղթահարել մաթեմատիկայի նույն ճգնաժամը՝ դիմելով դեկարտյան ապացույցներին և ինտուիցիային, թեև շատ բաներ, որոնք նախկինում ակնհայտ էին, մերժվեցին, օրինակ՝ հակասության օրենքը։

### [[Ֆորմալիզմ (մաթեմատիկա)|Ֆորմալիզմ]]
Հետևողական ֆորմալ համակարգերի ստեղծման միջոցով Դավիթ Հիլբերտը և նրա մյուս հետևորդները ցանկանում էին խուսափել բազմությունների տեսության պարադոքսներից։

## Տես նաև
* Մետամաթեմատիկա
* Մաթեմատիկական տրամաբանություն

## Ծանոթագրություններ

## Գրականություն
* The philosophy of mathematics by Auguste Comte
* 
* 
* *[[Ռիխարդ Դեդեկինդ|Дедекинд Р.]],* Что такое числа и для чего они служат (рус. пер. 1905).
* *Дедекинд Р.* Непрерывность и иррациональные числа (рус. изд. 1923).
* *Кедровский О. И.* Взаимосвязь философии и математики в процессе исторического развития. Киев, 1974.
* *Френкель А. А., Бар-Хиллел И.* Основания теории множеств. — М.: Мир, 1969.
* 
* 

## Արտաքին հղումներ
*Introduction to Mathematical Philosophy by Bertrand Russell

*
Էրիկ Ալին Քորնել

**Էրիկ Ալին Քորնել** (, ) ամերիկացի ֆիզիկոս է, 2001 թվականի Ֆիզիկայի Նոբելյան մրցանակի դափնեկիր (Կարլ Վիմանի և Վոլֆգանգ Քեթերլեի հետ) «Ալկալիների ատոմների նոսր գազերում Բոզե-Այնշտայնի կոնդենսատ ստանալու և կոնդենսատների հատկությունների հիմնարար հետազոտությունների համար»։

2000 թվականից ԱՄՆ գիտությունների ազգային ակադեմիայի անդամ է

## Կենսագրություն
Էրիկ Քորնելը ծնվել է Մասաչուսեթսի տեխնոլոգիական ինստիտուտի շինարարական գիտությունների պրոֆեսորի և անգլերենի ուսուցչի ընտանիքում։ Նա ֆիզիկա է սովորել Սթենֆորդի համալսարանում և 1985 թվականին Մասաչուսեթսի տեխնոլոգիական ինստիտուտն ավարտելուց հետո աշխատել է Քեմբրիջ քաղաքում, որտեղ ապրել է երկու տարեկանից։ Աշխատել է Դեյվիդ Փրիթչարդի հետ՝ որոշելու։ 1990 թվականին պաշտպանել է թեկնածուական ատենախոսություն։ Հետաքրքիր, որ Մասաչուսեթսի տեխնոլոգիական ինստիտուտից Քորնելի հեռանալուց հետո  Փրիթչարդի խմբին միացել է Վոլֆգանգ Քեթերլեն, ում հետ Քորնելը հետագայում կիսել է Նոբելյան մրցանակը։

Ստանդարտների և տեխնոլոգիաների ազգային ինստիտուտում Քորնելը դիմել է Դեյվ Ուայնլենդի խմբում փոսթդոկի պաշտոնի համար, սակայն չի հաստատվել։ Փոխարենը նրան խորհուրդ են տվել միանալ Կարլ Վիմանի խմբին, ով աշխատում էր Բոլդերի Ստանդարտների և տեխնոլոգիաների ազգային ինստիտուտում։ Երկամյա ասպիրանտուրան ավարտելուց հետո նա մնացել է այնտեղ աշխատելու՝ որպես ասիստենտ։ 1995 թվականին դարձել է պրոֆեսոր, 1994 թվականից Ստանդարտների և տեխնոլոգիաների ազգային ինստիտուտի անդամ է։

1995 թվականին Քորնելն ամուսնացավ Սելեստ Լանդրիի հետ, ում ճանաչում էր ավելի քան 10 տարի, երբ դեռ Սթենֆորդում էր։ Նրանք ունեն երկու դուստր՝ Էլիզան և Սոֆյան։

2004 թվականին նրա ձախ ձեռքը անդամահատվել է նեկրոտիկ ֆասցիիտ վարակի պատճառով։ 2006 թվականին նա վերադարձել է աշխատանքի։

## Ծանոթագրություններ

## Արտաքին հղումներ

* Տեղեկություն նոբելյան կոմիտեի կայքում
* *Э. А. Корнелл, К. Э. Виман.* «Бозе-эйнштейновская конденсация в разреженном газе. Первые 70 лет и несколько последних экспериментов». Нобелевская лекция, Успехи физических наук, том 173, выпуск 12, декабрь 2003 
* Էրիկ Քորնելի գլխավոր էջը Կոլորադոյի համալսարանի կայքում 
* Քորնելի գիտական խմբի էջը Կոլորադոյի համալսարանի կայքում 

Կատեգորիա:Ամերիկացի ֆիզիկոսներ
Կատեգորիա:Ամերիկացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:20-րդ դարի ֆիզիկոսներ
Կատեգորիա:Անձինք Կալիֆոռնիայից
Կատեգորիա:Ամերիկացի գիտնականներ
Կատեգորիա:Փորձարարական ֆիզիկոսներ
Կատեգորիա:Ֆիզիկոսներ այբբենական կարգով
Վլադիմիր Հայրապետյան (աստղաֆիզիկոս)

**Վլադիմիր Սերգեյի Հայրապետյան** (), ամերիկահայ աստղաֆիզիկոս, ՆԱՍԱ-ի Գոդարդի տիեզերական թռիչքների կենտրոնի հելիոֆիզիկայի գիտական բաժնի ավագ գիտաշխատող, պրոֆեսոր, Ճապոնիայի Կիոտոյի համալսարանի վաստակավոր պրոֆեսոր, Ամերիկայի հայ ճարտարագետների միության (AESA) խորհրդի անդամ, Վաշինգտոնի ամերիկյան համալսարանի հետազոտող պրոֆեսոր, Հայկական աստղագիտական ընկերության անդամ, աստղաֆիզիկայի գիտությունների թեկնածու (1989)։

## Կենսագրություն
Վլադիմիր Հայրապետյանը ծնվել է 1960 թվականի մայիսի 8-ին, Բաքու քաղաքում, ավարտել է տեղի ֆիզիկայի և մաթեմատիկայի դպրոցի աստղագիտական խմբակը։ 1982 թվականին ավարտել է Երևանի պետական համալսարանի աստղաֆիզիկայի բաժինը։ 1982-1994 թվականներին աշխատել է Բյուրականի աստղադիտարանի Տեսական աստղագիտության բաժնում, որի ղեկավարն է եղել Վիկտոր Համբարձումյանը։ Հետագայում աշխատել է Ղրիմում, Գերմանիայում, Դանիայում, Շվեդիայում։

Վլադիմիր Հայրապետյանը Օդագնացության և տիեզերական տարածության հետազոտությունների ազգային գործակալության (ՆԱՍԱ) աշխատակից է, Գոդարդի տիեզերական թռիչքների կենտրոնի հելիոֆիզիկայի գիտական բաժնի ավագ աստղաֆիզիկոս։ Հայազգի գիտնականը աստղագիտություն է դասավանդում Մեծ Վաշինգտոնի տարածքում գտնվող Ջորջ Մեյսոնի համալսարանում, Միջազգային աստղագիտական միության ակտիվ անդամ է։

Վլադիմիր Հայրապետյանը աստղաֆիզիկայի մասին մի շարք հոդվածների հեղինակ և համահեղինակ է։

## Ծանոթագրություններ

## Արտաքին հղումներ
*Կյանքի փնտրտուք տիեզերքում. ի՞նչ սպասել «մութ աշխարհից»
*Amber Waves Of Energy

Կատեգորիա:Ամերիկահայ աստղաֆիզիկոսներ
Էպիտաքսիա

[thumb|[Ռուտիլ հեմատիտի վրա։]]
**Էպիտաքսիան** ( — *վրա* և  — *դասավորություն*), մեկ բյուրեղային նյութի կանոնավոր աճն է մյուսի վրա ավելի ցածր ջերմաստիճաններում, այսինքն՝ մի բյուրեղի կողմնորոշված աճը մյուսի (ենթաշերտի) մակերեսին։ Խստորեն ասած, բոլոր բյուրեղների աճը կարելի է անվանել էպիտաքսիալ. յուրաքանչյուր հաջորդ շերտ ունի նույն կողմնորոշումը, ինչ նախորդը։ Տարբերում են *[[հետերոէպիտաքսիա]]ն*, երբ սուբստրատի նյութերը և աճող բյուրեղը տարբեր են (գործընթացը հնարավոր է միայն քիմիապես չփոխազդող նյութերի համար, օրինակ՝ այսպես են պատրաստվում շափյուղայի վրա սիլիցիումի կառուցվածքով ինտեգրված փոխարկիչները), և *[[հոմոէպիտաքսիա]]ն*, երբ դրանք նույնն են։ Բյուրեղի կողմնորոշված աճը մյուսի ծավալի ներսում կոչվում է *էնդոտաքսիա*։ «Էպիտաքսիա» տերմինը մտցվել է 1928 թվականին ֆրանսիացի հետազոտող Լուիս Ռոյերի կողմից։

Էպիտաքսիան հատկապես հեշտ է իրականացնել, եթե վանդակավոր հաստատունների տարբերությունը չի գերազանցում 10%-ը։ Խոշոր անհամապատասխանությունների դեպքում ամենախիտ դասավորված հարթությունները և ուղղությունները միաձուլվում են։ Այս դեպքում վանդակներից մեկի հարթությունների մի մասը չի շարունակվում մյուսի մեջ. նման կախվող հարթությունների եզրերը կազմում են անհամապատասխան տեղաշարժեր։

Էպիտաքսիան տեղի է ունենում այնպես, որ սահմանի ընդհանուր էներգիան, որը բաղկացած է ենթաշերտ-բյուրեղ, բյուրեղ-մեջտեղ և ենթաշերտ-մեջտեղ հատվածներից, նվազագույն է։

Էպիտաքսիան կիսահաղորդչային սարքերի և ինտեգրալ սխեմաի արտադրության հիմնական տեխնոլոգիական գործընթացներից մեկն է։

## Ծանոթագրություններ

## Գրականություն
* Ю П., Кардона М. Основы физики полупроводников / Пер. с англ. И. И. Решиной. Под ред. Б. П. Захарчени. — 3-е изд. — М.: ФИЗМАТЛИТ, 2002. — 560 с. — ISBN 5-9221-0268-0.

Կատեգորիա:Հանքաբանություն
Կատեգորիա:Բյուրեղագիտություն
Headup Games

**Headup Games GmbH & Co. KG**, գերմանական անկախ, սահմանափակ պատասխանատվությամբ ընկերություն, որը զբաղվում է համակարգչային խաղերի հրատարկմամբ, հիմնականում Գերմանիայի տարածքում։ Headup Games-ը հիմնադրվել է 2009 թվականի հունվարի 1-ին Դիկտեր Շոյլերի կողմից և տեղակայված է Քյոլն քաղաքում։

Ընկերությունը կենտրոնացված է անհատական համակարգիչների համար նախատեսված խաղերի հրապարակմամբ։ Ընկերությունը ընդլայնում է իր հրատարակչական գործունեությունը նաև այլ երկրերի տարածքում։ Այս նպատակին հասնելու առաջին քայլը դարձավ NBG Multimedia ընկերության հետ կքնած պայմանագիրը։

## Պատմություն
2009 թվականի մայիսի 12-ին Headup Games ընկերությունը հայտարարեց, որ պայմանագիր է կնքել NBG Multimedia ընկերության հետ, որը զբաղվում է հիմնականում բջջային հավելվածների դիստրիբուտացմամբ։ Պայմանագիրն իր մեջ ներառում էր մի շարք խաղերի տարածումը Գերմանիայում, Ավստրիայում և Շվեցարիայում։

2009 թվականի հուլիսի 31-ին Headup Games-ը հայտարարեց, որ դարձել է Waterdown երաժշտական խմբի հովանավորը։

2009 թվականի օգոստոսի 19-ին ներկայացվեց ընկերության պաշտոնական կայքը, որը նախատեսված էր հրապարակվող խաղերի մասին տեղեկությունների հրապարակաման համար։

2010 թվականի մայիսի 1-ին Headup Games-ը հայտարեց, որը որպես հրատարակիչ հանդես կգա Crenetic Studios-ի կողմից մշակված Trapped Dead խաղի համար։ Թողարկմումը պլանավորվել էր 2010 թվականի նոյեմբերի վերջին։

2010 թվականի նոյեմբերի 5-ին PC Games Hardware կայքում հայտնվեց հարցազրույց Futuremark ընկերության ներկայացուցչի հետ, որում նշում էր, որ Headup Games-ը կհրապարակի 3DMark 11 խաղը Գերմանիայի, Ավստրիայի և Շվեցարիայի տարածքում։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Limited Run Games

**Limited Run Games**, ամերիկյան ընկերություն և դիստրիբյուտոր, որը զբաղվում է համակարգչային խաղերի մշակմամբ և հրատարկմամբ։ Հիմնվել է 2015 թվականին Ջոշ Ֆեյրտրաստի և Դուգլաս Բոգրատի կողմից, որպես Mighty Rabbit Studios ընկերության մաս։

Limited Run Games-ը մասագիտացված է համակարգչային խաղերի ֆիզիկական հրապարակաման ոլորտում։ Ընկերությունը հրատարաում է խաղերի, ինչպես ակտուալ այնպես էլ, նախորդ սերունդների խաղային համակարգերի համար։ Բացի նոր խաղերի հրապարակումից, ընկերությունը նաև զբաղվում է, հին խաղերը նոր համակարգերի համար հրապարակելով։ Այս նպատակի համար մշակում է գործիքներ և էմուլյատորներ, ինչպիս է օրինակ՝ Carbon Engine-ը, որը նախատեսված է նախորդ սերնդի պլատֆորմների համար մեկնարկման համար։

Limited Run Games-ի առաջին խաղը դարձավ Mighty Rabbit Studios կողմից մշակված խաղը։ Հիմնադրի խոսքերով, սա փորձ էր, հասկանալու համար կա արդյոք նման խաղերի պահանջարկը։ Խաղը հաջողություն գրանցեց, և արդեն 2016 թվականին ընկերությունը հրապարակեց Oddworld: New 'n' Tasty! խաղը, մշակված այլ ընկերության կողմից։ Չնայած այն փաստին, որ Limited Run Games-ը հիմնադրվել է Mighty Rabbit Studios-ի աշխատակիցների կողմից, այն համարվում է անկախ ընկերություն։

Retro Gamer ամսագրի կարծիքով, Limited Run Games-ն ապացուցեց, որ ֆիզիկական հրատարակումը դեռ ունի մեծ պահանջարկ։ Ամսագրում նշվում է նաև, որ այսպիսով Limited Run Games-ը վերադարձնում է քարտերով խաղերի տարածում ռետրո համակարգերի համար, դրանով երկարացնելով նրանց կյանքը։ Destructoid առցանց հրատարակությունը Limited Run Games ընկերությանն անվանեց միակը, որ ապահովում է խաղերի ֆիզիկական պատճենների կյանքը։

2022 թվականի օգոստոսի 18-ին Limited Run Games-ը գնվեց Embracer Group-ի կողմից։

## Ծանոթագրություններ

Կատեգորիա:2015 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ուլիսե Մունարի

**Ուլիսե Մունարի** (, ), իտալացի աստղագետ և աստղակերպեր հայտնագործող, ինչպես նաև Պադովայի համալսարանի աստղագիտության պրոֆեսոր, ով 1990 թվականին սկսել է աշխատել Ասիագո աստղադիտարանում։ Մասնագիտացած է փոփոխական և նոր աստղերի, տարբեր կլաստերների, ինչպես նաև փոքր մոլորակների հետազոտության մեջ։ 1996-1998 թվականներին իտալացի այլ աստղագետների հետ համատեղ հայտնաբերվել է ընդհանուր առմամբ 55 աստերոիդ։

Դեռևս ուսանողական տարիներին Իտալիայի ազգային սիրողական կազմակերպությունում  կազմակերպել է Փոքր մոլորակների սեկտորը։ Հետագայում էլ շարունակել է կապ պահպանել շատ սիրողական աստղագետների հետ՝ նրանց հնարավորություն տալով օգտվել իտալական որոշ աստղադիտարանների խոշոր աստղադիտակներից։

Ուլիսես Մունարին մասնակցում է «RAdial Velocity Experiment» (RAVE) հետազոտական ծրագրում ներգրավված թիմի աշխատանքին, որի նպատակն է չափել աստղերի ճառագայթային արագությունն ու մետաղների պարունակությունը՝ օգտագործելով Շմիդտի համակարգի աստղադիտակը՝ 1,2 մ հայելու տրամագծով, որը գտնվում է Ավստրալիայի աստղագիտական աստղադիտարանում ()։

Ուլիսե Մունարին նաև եղել է այն աշխատանքային խմբի ղեկավարներից մեկը, որը մշակել և օպտիմիզացրել է սպեկտրոմետրը Gaia արբանյակի վրա, որը գործարկվել է 2013 թվականի դեկտեմբերին։

Որպես երախտագիտության նշան Մուներիի ավանդի համար՝ աստերոիդներից մեկին շնորհվել է նրա անունը՝ (7599) Մունարի  (անգլ․՝ (7599) Munari)։

## Ծանոթագրություններ

## Արտաքին հղումներ
* Ulisse Munari home page

Կատեգորիա:Իտալացի աստղագետներ
Կատեգորիա:Աստերոիդ հայտնաբերողներ
Ադրիան Գալադ

**Ադրիան Գալադ** (), սլովակ աստղագետ և փոքր մոլորակների հայտնագործող։

Փոքր մոլորակների կենտրոնը նրան վերագրում է 1995-2004 թվականներին 80 համարակալված փոքր մոլորակների հայտնաբերումը, որոնց մեծ մասը նա հայտնաբերել է աստղագետներ Դուշան Կալմանչոկի, Ալեքսանդր Լովատոյի, Յուրայ Տոթի, Լեոնարդ Կորնոշի, Պիտեր Կոլկի և Ստեֆան Գայդոշի հետ համատեղ։

32008 Ադրիանգալադ () աստերոիդը՝ LINEAR-ի կողմից հայտնաբերված կրկնակի աստերոիդը, անվանվել է Ադրիան Գալադի պատվին 2016 թվականին։

## Ծանոթագրություններ

Կատեգորիա:Սլովակ աստղագետներ